**PROGRAMUL OPERAŢIONAL CAPITAL UMAN**

**Cod 2014RO05M9OP001**

**Axa prioritară 2 - *Îmbunătăţirea situaţiei tinerilor din categoria NEETs***

**Obiectivul tematic 8: *Promovarea unor locuri de muncă durabile și de calitate și sprijinirea mobilității lucrătorilor (Regulamentul (UE) nr. 1304/2013, art 3, alin 1, a)***

**Prioritatea de investiții 8.ii: *Integrarea durabilă pe piața forțelor de muncă a tinerilor, în special a celor care nu au un loc de muncă, care nu urmează studii sau cursuri de formare, inclusiv a tinerilor care se confruntă cu riscul excluziunii sociale și a tinerilor din comunitățile marginalizate, inclusiv prin implementarea garanției pentru tineri***

**Obiectivul specific 2.3: *Creșterea numărului de tineri NEETs șomeri cu vârsta între 16 - 24 ani, înregistrați la SPO care se reîntorc în educație în programe de tip a doua șansă, inclusiv în programe de formare profesională inițială***

**GHIDUL SOLICITANTULUI**

**CONDIȚII SPECIFICE DE ACCESARE A FONDURILOR**

***”Înregistrarea la Serviciul Public de Ocupare a tinerilor NEETs inactivi”***

***AP 2/ PI 8.ii/ OS 2.3***

Noiembrie 2016

**CUPRINS**

[**CAPITOLUL 1. Informații despre apelul de proiecte** 3](#_Toc467493559)

[**1.1 Context național – șomajul în rândul tinerilor din România** 3](#_Toc467493560)

[**1.2 Axa prioritară, prioritatea de investiții, obiectiv specific, rezultat așteptat** 5](#_Toc467493561)

[**1.3 Tipul apelului de proiecte și perioada de depunere a propunerilor de proiecte** 5](#_Toc467493562)

[**1.4 Acțiunile sprijinite în cadrul apelului** 6](#_Toc467493563)

[**1.4.1. Teme secundare FSE** 7](#_Toc467493564)

[**1.4.2 Teme orizontale** 9](#_Toc467493565)

[**1.5 Tipuri de solicitanți/parteneri eligibili** 10](#_Toc467493566)

[**1.6 Durata proiectului** 10](#_Toc467493567)

[**1.7 Grup țintă** 10](#_Toc467493568)

[**1.8 Indicatori specifici de program** 11](#_Toc467493569)

[**1.9 Alocarea financiară stabilită** 13](#_Toc467493570)

[**1.10. Valoarea maximã a proiectului, rata de cofinanțare** 14](#_Toc467493571)

[**1.10.1. Valoarea maximã a proiectului** 14](#_Toc467493572)

[**1.10.2. Cofinanțarea națională (cofinanțarea publică și cofinanțarea proprie)** 14](#_Toc467493573)

[**CAPITOLUL 2. Reguli pentru acordarea finanțării** 15](#_Toc467493574)

[**2.1 Eligibilitatea solicitantului/ partenerilor** 15](#_Toc467493575)

[**2.2. Eligibilitatea proiectului** 15](#_Toc467493576)

[**2.3. Încadrarea cheltuielilor** 16](#_Toc467493577)

[**CAPITOLUL 3. Completarea cererii de finanțare** 22](#_Toc467493578)

[**CAPITOLUL 4. Procesul de evaluare și selecție a proiectelor** 22](#_Toc467493579)

[**CAPITOLUL 5. Depunerea și soluționarea contestațiilor** 22](#_Toc467493580)

[**CAPITOLUL 6. Contractarea proiectelor – descrierea procesului** 22](#_Toc467493581)

[**CAPITOLUL 7. Anexe** 22](#_Toc467493582)

# **CAPITOLUL 1. Informații despre apelul de proiecte**

## **1.1 Context național – șomajul în rândul tinerilor din România**

Situația tinerilor pe piața muncii din România s-a deteriorat semnificativ în ultimii ani, în 2012 înregistrându-se o rată de ocupare şi o rată de activitate printre cele mai scăzute din UE (23,9 % şi 30,9 %). În 2013, rata de ocupare a forţei de muncă în rândul tinerilor din România (15-24 ani) a fost cu 8,9% mai mică decât media UE (23,5%, faţă de 32,4% în UE-27), în timp ce pentru femeile tinere diferenţa a fost chiar mai mare (19,6% în România, față de 30,5% în UE- 27)[[1]](#footnote-1).

Un factor îngrijorător este reprezentat de creșterea la nivelul întregii țări a numărului de tineri (15–24 ani) care nu sunt ocupați, nici în educație sau formare (NEETs), fapt care indică dificultăți în asigurarea unei tranziții adecvate de la sistemul de educație la piața muncii. Acești tineri reprezintă una dintre categoriile cărora ar trebui să li se acorde o atenție deosebită în perioada următoare.

În timp ce în anul 2007, 13,3% (bărbaţi: 11,6%; femei: 15,1%) din persoanele cu vârsta 15-24 de ani aparţineau grupului NEETs, ponderea acestor persoane a crescut la 17,2% în 2013 (față de 12,9% în UE). Importante disparități se înregistrează în funcție de gen, fenomenul fiind mai acut în rândul femeilor tinere (18,9% faţă de 13,2% în UE27). În 2013, Guvernul României și-a asumat **Planul de Implementare a Garanței pentru Tineret 2014-2015,** prin care se va urmări să se asigure că „*toți tinerii cu vârsta mai mică de 25 de ani care își pierd locul de muncă, sau care nu găsesc un loc de muncă după terminarea studiilor, primesc, în decurs de 4 luni de la înregistrarea la agențiile pentru ocuparea forței de muncă sau la centrele de garanții pentru tineret, o ofertă de bună calitate de angajare, de continuare a educației, de intrare în ucenicie sau de efectuare a unui stagiu*”[[2]](#footnote-2).

În România, potrivit datelor furnizate de Institutul Național de Statistică, **în 2013 s-a estimat că numărul tinerilor neidentificați NEETs a fost de 441.000 de persoane, dar este imposibil de realizat o descriere a grupurilor țintă, neexistând în prezent nicio bază de date la nivel național cu privire la această categorie de tineri.** Analiza statistică a Serviciului Public de Ocupare SPO (Agenția Națională de Ocupare a Forței de Muncă) a arătat că aprox. 70% dintre tinerii care sunt înregistrați sunt absolvenți de liceu, 20% sunt absolvenți de învățământ superior, mai puțin de 5% sunt persoane cu dizabilități și sub 1% aparțin minorității Roma (cei mai mulți dintre ei au fost identificați prin intermediul programelor implementate de SPO ex. *Caravana privind ocuparea forței de muncă, campanii de conștientizare organizate în parteneriat cu autoritățile publice locale*).

Pentru a putea beneficia de măsuri active de ocupare finanțate din Fondu Social European 2014-2020, tinerii NEETs trebuie să fie înregistrați la SPO. Prin urmare, principala problemă care trebuie să fie soluționată prin finanțarea proiectului/ proiectelor selectate în baza unui mecanism non-competitiv este acela legată de identificarea și înregistrarea acestor tineri NEETs inactivi la SPO.

România înregistrează disparități regionale semnificative în privința șomajului în rândul tinerilor NEETs. **Pentru trei regiuni (Centru, Sud-Est și Sud-Muntenia), rata șomajului în rândul tinerilor depășește 25%**, ceea ce le face eligibile pentru „Iniţiativa Locuri de muncă pentru tineri”.

Deoarece nevoia de susţinere a tinerilor pe piaţa muncii a fost identificată în toate regiunile, intervenţiile finanţate prin PO CU vizează:

|  |  |  |  |
| --- | --- | --- | --- |
| **Axa prioritară din PO CU** | **Fond** | **Regiuni eligibile** | **Grup țintă vizat** |
| **Axa prioritară 1 - Inițiativa „Locuri de munca pentru tineri”** | **ILMT + FSE** | **Regiuni mai puțin dezvoltate: Centru, Sud-Est și Sud- Muntenia** | **tineri NEETs şomeri cu vârsta între 16 - 24 ani, înregistrați la SPO şi cu rezidența în regiunile eligibile** |
| **Axa prioritară 2 - Îmbunătăţirea situaţiei tinerilor din categoria NEETs** | **FSE** | **Regiuni dezvoltate: București-Ilfov Regiuni mai puțin dezvoltate: Nord- Est, Nord-Vest, Vest, Sud-Vest Oltenia** | **tineri NEETs şomeri cu vârsta**  **între 16 - 24 ani, înregistrați la SPO şi cu rezidența în regiunile eligibile** |
| **Axa prioritară 6 - Educație și competențe, OS 6.1 –**  **Creșterea numărului de tineri NEETs șomeri cu vârsta între 16 - 24 ani, înregistrați la SPO care se reîntorc în educație în programe de tip a doua șansă, inclusiv în programe de formare profesională inițială** | **FSE** | **Regiuni dezvoltate: București-Ilfov Regiuni mai puțin dezvoltate: Nord- Est, Nord-Vest, Vest, Sud-Vest Oltenia** | **tineri NEETs șomeri cu vârsta între 16 - 24 ani, înregistrați la SPO (ANOFM/AJOFM) care au părăsit prematur sistemul de educație** |

Pentru a îmbunătăți situația tinerilor NEETs și a facilita tranziția către piața muncii, la nivel național se va acționa pe trei paliere – educație, formare, ocupare.

**1.2 Axa prioritară, prioritatea de investiții, obiectiv specific, rezultat așteptat**

* **Axa prioritară 2:** *Îmbunătăţirea situaţiei tinerilor din categoria NEETs*
* **Obiectivul tematic 8:** *Promovarea unor locuri de muncă durabile și de calitate și sprijinirea mobilității lucrătorilor (Regulamentul (UE) nr. 1304/2013, art 3, alin 1, a)*
* **Prioritatea de investiții 8.ii** *Integrare durabilă pe piața muncii a tinerilor (FSE), în special a celor care nu au un loc de muncă, educație sau formare, inclusiv a tinerilor cu risc de excluziune socială și a tinerilor din comunitățile marginalizate, inclusiv prin punerea în aplicare a garanției pentru tineri*

*(Regulamentul (UE) nr. 1304/2013, art. 3, alin 1, a)*

* **Obiectiv specific**

În cadrul prezentului apel de proiecte este vizat un singur obiectiv specific, respectiv **Obiectivul specific 2.3**. *Creșterea numărului tinerilor NEETs inactivi înregistrați la Serviciul Public de Ocupare*

* **Rezultat așteptat**

Principalul rezultat așteptat prin sprijinul financiar acordat în cadrul prezentului apel de proiecte îl reprezintă:

Înregistrarea la SPO a unui număr de 160.000 tineri NEET, din care:

- 144.000 din regiuni mai puțin dezvoltate;

- 16.000 din regiuni mai dezvoltate.

## **1.3 Tipul apelului de proiecte și perioada de depunere a propunerilor de proiecte**

Apelul de propuneri de proiecte pentru sprijin pregătitor este un **apel de tip non-competitiv**, **cu termen limită de depunere**.

**SISTEMUL INFORMATIC MySMIS 2014 VA FI DESCHIS ÎN DATA DE 23.11.2016 ORA 10.00** **ŞI SE VA ÎNCHIDE ÎN DATA DE 09.12.2016, ORA 16.00.**

Elaborarea propunerii de proiect va urma fazele mecanismului non-competitiv menționate la secțiunea 3. Mecanismul non-competitiv.

După aprobarea cererii de finanțare în baza finalizării procesului de evaluare şi selecție, contractele de finanțare pentru proiectele non-competitive se vor aproba prin ordin comun al ministrului fondurilor europene şi al ministrului de linie responsabil.

## **1.4 Acțiunile sprijinite în cadrul apelului**

În acord cu prevederile POCU 2014-2020, activitățile considerate eligibile sunt cele care urmăresc atingerea obiectivului specific 2.3 creștere a numărului tinerilor NEETs inactivi înregistrați la SPO.

Tipuri de acţiuni care vizează identificarea tinerilor NEETs inactivi și înregistrarea acestora la SPO în vederea asigurării unei implementări eficiente a schemelor de sprijin la nivelul întregii țări.

1. **Derularea de activități pentru identificarea tinerilor NEETs inactivi**, cu accent pe aceia cu nivel scăzut de competențe și care au dificultăți în a se integra social, precum și pentru transmiterea datelor relevante ale acestora la SPO în vederea înregistrării. De asemenea, vor fi furnizate informații relevante vis-a-vis de posibilitatea de a beneficia de sprijin pentru găsirea unui loc de muncă de calitate/ posibilitatea deschiderii unei afaceri pe cont-propriu sau de urmare a unui program de formare, precum și oportunități de reîntoarcere în sistemul de educație (măsurile de tip a doua șansă AP 6 -PI 8ii). În derularea acestor acțiuni se încurajează aplicarea de soluții inovative sau de multiplicare a soluţiilor inovative care sau dovedit a avea succes în alte State Membre, inclusiv prin inițiative de cooperare transnațională. Tinerii NEETs inactivi identificați vor fi înregistrați în baza de date a SPO și vor beneficia de servicii de informare și consiliere (inclusiv profilare). Implementarea acestor măsuri va facilita monitorizarea valorii adăugate a intervențiilor dedicate tinerilor NEETs.
2. **Derularea de campanii de informare şi conştientizare dedicate tinerilor din categoria NEETs**, luând în considerare situaţia lor diferită (cei ce au părăsit timpuriu şcoala, cei care nu au reuşit să-şi găsească un loc de muncă după terminarea educaţiei secundare cu sau fără calificare şi absolvenţii de învăţământ superior, persoanele sărace, persoanele cu nivel de educaţie scăzut sau minorităţile etc.), care să faciliteze inclusiv înregistrarea în baza de date NEETs
3. **Monitorizarea măsurilor dedicate tinerilor NEETs.**

**NB1.** În contextul obiectivului specific 2.3. **nu vor fi finanțate măsurile sistemice destinate întăririi capacității SPO**/ MMFPSPV de a crește satisfacția clienților SPO, a diversității și gradului de cuprindere a serviciilor oferite angajatorilor și persoanelor aflate în căutarea unui loc de muncă/ de a asigura o mai bună corelare cu nevoile pieței muncii (ex. Dezvoltarea/ consolidarea unei baze de date integrate la nivel național privind tinerii NEETs, acțiuni de creștere a capacității personalului din instituțiile de ocupare a forței de muncă, asigurarea suportului material și tehnic necesar derulării în condiții optime a activității SPO etc). Acestea sunt eligibile în cadrul măsurilor sprijinite în cadrul AP 3/ PI 8.vii modernizarea instituțiilor pieței forțelor de muncă, precum serviciile publice și private de ocupare a forței de muncă și îmbunătățind satisfacerea nevoilor pieței forțelor de muncă, prin măsuri de stimulare a mobilității transnaționale a lucrătorilor și prin programe de mobilitate și printr-o mai bună cooperare între instituții și părțile interesate relevante.

**NB2.** Acordarea finanțării va fi condiționată de **asumarea responsabilității pentru asigurarea sustenabilității serviciilor** dezvoltate după finalizarea sprijinului FSE.

### **1.4.1. Teme secundare FSE**

În cadrul AP 2/ PI 8.ii/ OS 2.3. sunt vizate temele secundare prezentate în tabelul de mai jos. În proiectul dumneavoastră va trebui să evidențiați în secțiunea relevantă (tema secundară vizată) în ce constă contribuția proiectului la o anumită temă secundară, precum și costul estimat al respectivelor măsuri.

**Alocările din tabelul de mai jos reprezintă alocări indicative la nivelul AP 2. Prin urmare, în cadrul proiectului vor trebui evidențiate sumele calculate pentru măsurile care vizează teme secundare relevante pentru proiect.**

| **Tema secundară** | **Pondere din alocarea pe tip de regiune de dezvoltare** |
| --- | --- |
| 01. Sprijinirea tranziției către o economie cu emisii scăzute de dioxid de carbon și eficientă din punctul de vedere al utilizării resurselor. | **0** |
| 02. Inovare socială | **5%** |
| 05. îmbunătățirea accesibilității, a utilizării și a calității tehnologiilor informației și comunicațiilor | **0** |
| 06. Nediscriminare | **2%** |

Procentele din tabelul de mai sus reprezintă ponderi din totalul alocărilor aferente temelor secundare la nivel în cazul AP2/ PI.8ii/ OS 2.3.

În dezvoltarea cererii de finanțare, prin anumite activități, veți viza **cel puțin o temă secundară** dintre cele aferente axei prioritare. Pentru respectiva temă secundară veți avea în vedere un buget care să reprezinte **minim procentul indicat** în tabel calculat la totalul cheltuielilor eligibile ale proiectului.

**Aspecte privind inovarea socială**

**Inovarea socială** presupune dezvoltarea de idei, servicii și modele prin care pot fi mai bine abordate provocările sociale, cu participarea actorilor publici și privați, inclusiv a societății civile, cu scopul îmbunătățirii serviciilor sociale[[3]](#footnote-3).

Programul Operațional Capital Uman promovează inovarea socială, în special cu scopul de a testa, și, eventual, a implementa la scară largă soluții inovatoare, la nivel local sau regional, pentru a aborda provocările sociale.

În contextul prezentei cereri de propuneri de proiecte, temele de inovare socială ar putea implica (exemple):

* dezvoltarea de parteneriate pentru dezvoltarea de abordări inovative pentru înregistrarea tinerilor NEETs inactivi la SPO;
* măsuri inovative de identificare și înregistrare la SPO a tinerilor NEETs inactivi, în principal a celor cu nivel scăzut de competențe și care au dificultăți în a se integra social.

Pentru proiectele care promovează metode inovative de identificare și înregistrare la SPO a tinerilor NEETs inactivi, cu accent pe aceia cu nivel scăzut de competențe și care au dificultăți în a se integra social se acordă punctaj suplimentar.

Solicitanții și partenerii eligibili trebuie să evidențieze în formularul de aplicație dacă propunerea de proiect contribuie la inovarea socială, conform celor prezentate mai sus.

### **1.4.2 Teme orizontale**

În cadrul proiectului dumneavoastră va trebui să evidențiați, în secțiunea relevantă din cadrul aplicației electronice, contribuția proiectului la temele orizontale stabilite prin POCU 2014-2020. **Prin activitățile propuse în cadrul proiectului trebuie asigurată contribuția la cel puțin una din temele orizontale de mai jos.**

* **Dezvoltare durabilă** se referă la vizarea obiectivului de sprijinire a tranziției către o economie bazată pe emisii scăzute de carbon sau a măsurilor care includ aspecte legate de locuri de muncă verzi. Dezvoltarea durabilă reprezintă totalitatea formelor și metodelor de dezvoltare socio-economică care se axează în primul rând pe asigurareaunui echilibru între aspectele sociale, economice și ecologice și elementele capitalului natural.
* **Egalitatea de șanse, non-discriminarea. Egalitatea între femei și bărbați.** Tema vizează promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă, gen sau orientare sexuală și a dificultăților de acces de orice tip și asigurarea accesului egal la serviciile de interes general.
* **Utilizarea TIC și contribuția la dezvoltarea de competențe digitale**

Pentru informații privind temele orizontale se va consulta: *Ghid – integrare teme orizontale în cadrul proiectelor finanţate din FESI 2014-2020* disponibil la <http://www.fonduri-ue.ro/orientari-beneficiari>

## **1.5 Tipuri de solicitanți/parteneri eligibili**

Solicitant eligibil:

* ANOFM, în calitate de SPO (inclusiv unităţile cu personalitate juridică din subordinea sa);

Parteneri eligibili:

* MMFPSPV, MENCS, ANPIS în calitate de entități cu activitate relevantă[[4]](#footnote-4)

## **1.6 Durata proiectului**

Perioada de implementare a proiectului este de maximum **48 luni**.

Proiectele care vor prevedea o perioadă de implementare mai mare de 48 luni vor fi respinse.

La completarea cererii de finanțare în sistemul electronic va trebui evidențiată durata fiecărei activități și sub-activități incluse în proiect.

## **1.7 Grup țintă**

În cadrul prezentului apel de proiecte, grupul țintă este format din:

* **tineri NEETs inactivi cu vârsta între 16 - 24 neînregistraţi la SPO, cu accent pe aceia cu nivel scăzut de competențe și care au dificultăți în a se integra social**

**NB.** În cadrul prezentei cereri de propuneri de proiecte nu sunt eligibili ca grup țintă tinerii NEETs șomeri cu vârsta între 16 - 24 ani, **deja** înregistrați la SPO***.*** Aceștia pot beneficia de măsuri de sprijin în contextul cererilor de propuneri de proiecte lansate în cadrul AP 1 OS 1.1&1.2 și AP 2 OS 2.1&2.2, întrucât activitatea de înregistrare a tinerilor NEETs inactivi este premergătoare acordării sprijinului din AP1 și AP2.

## **1.8 Indicatori specifici de program**

Fiecare cerere de finanțare va include **atât** indicatori de realizare (**4S.5**), cât și indicatori de rezultat imediat (**4S.4**) în funcție de regiunea de dezvoltare selectată (una din *regiunile mai puțin dezvoltate sau regiunea dezvoltată)* prezentați în continuare.

Pentru fiecare propunere de proiect, ţintele minime obligatorii pentru indicatorii de realizare/ rezultat sunt următoarele:

Fiecare propunere de proiect va avea în vedere următoarele ţinte minime obligatorii pentru indicatorii de realizare/ rezultat imediat (elemente de eligibilitate proiect):

| **Indicatori de rezultat imediat** | | | | **Indicatori de realizare** | | | |
| --- | --- | --- | --- | --- | --- | --- | --- |
| **Cod** | **Regiune de dezvoltare** | **Denumire indicator** | **Ţinta minimă solicitată** | **Cod** | **Regiune de dezvoltare** | **Denumire indicator** | **Ţinta minimă solicitată** |
| **4S.4** | Regiuni mai puțin dezvoltate  Regiune dezvoltată | Tinerii NEETs inactivi înregistraţi la SPO ca urmare a sprijinului furnizat, din care:  - Roma  - din zona rurală | Pentru indicatorul 4S.4 minimul obligatoriu la nivel de proiect:   * Regiuni mai puțin dezvoltate – **144.000** persoane * Regiune dezvoltată – **16.000** persoane | **4S.5** | Regiuni mai puțin dezvoltate  Regiune dezvoltată | Tineri NEETs inactivi care beneficiază de sprijin în vederea înregistrării la SPO, din care: - Roma;  - din zona rurală. | Pentru indicatorul **4S.5 minimul obligatoriu la nivel de proiect:**   * Regiuni mai puțin dezvoltate – **180.000** persoane * Regiune dezvoltată – **20.000** persoane |

**Definițiile indicatorilor de rezultat și realizare se regăsesc în Anexa 1 la prezentul ghid.**

La nivelul fiecărui proiect vor trebui stabilite ținte **atât pentru indicatorul de realizare** (4.S.5), cât și **pentru indicatorul de rezultat** (4.S.4), atât pentru regiunile mai puțin dezvoltate, cât și pentru regiunea dezvoltată (București - Ilfov).

Deoarece rezultatul final îl reprezintă *număr crescut de tineri NEETs inactivi înregistrați la Serviciul Public de Ocupare,* indicatorul de rezultat va fi avut în vedere în mod **OBLIGATORIU** la nivelul fiecărui proiect, atât pentru regiunea mai dezvoltată, cât și pentru regiunile mai puțin dezvoltate, **țintele minime ale indicatorilor aferenți fiind:**

* **Ținta pentru indicatorul de rezultat** ”*Tineri NEETs inactivi înregistrați la SPO ca urmare a sprijinului furnizat, din care: romi//din zona rurală*” trebuie să fie de **minim 80%** din ”*Tineri NEETs inactivi care beneficiază de sprijin în vederea înregistrării la SPO, din care: romi, din zona rurală****”*** (indicatorul de realizare imediată), atât la nivelul regiunii mai puțin dezvoltate, cât și la nivelul regiunii mai dezvoltate.

**Raportarea indicatorilor:**

Conform Regulamentului (UE) nr. 1304/2013, „Participanți” sunt *persoanele care beneficiază în mod direct de o intervenție din FSE, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.*

Conform Regulamentului (UE) nr. 1304/2013, art. 5 *”Toți indicatorii comuni de realizare și de rezultat trebuie raportați pentru toate prioritățile de investiții”.* Pentru a răspunde acestei cerințe, solicitantul va avea obligația raportării indicatorilor comuni, conform **ghidului de raportare indicatori (comuni și specifici de program).**

Toate datele aferente indicatorilor privind participanții trebuie raportate conform atributelor menţionate în anexa I a Regulamentului 1304/2013 )

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

**Toți indicatorii menționați în prezentul apel de proiecte sunt obligatorii.**

Participanţii, în conformitate cu prevederile legale în vigoare, vor semna o declaraţie prin care îşi dau acordul privind utilizarea şi publicarea datelor personale.

## **1.9 Alocarea financiară stabilită**

Pentru prezenta cerere de propuneri de proiecte, bugetul alocat proiectului non-competitiv ce va fi depus în cadrul axei prioritare 2, PI 8.ii/ Obiectivul specific 2.3 *(Creșterea numărului tinerilor NEETs inactivi înregistrați la Serviciul Public de Ocupare)* dedicată atât regiunilor mai puțin dezvoltate (*Nord-Est, Nord-Vest, Vest, Sud-Vest Oltenia, Centru, Sud-Est și Sud Muntenia, cât și regiunii dezvoltate (București Ilfov)* este de **50.000.000 Euro (Contribuția UE + Contribuția RO)** și este co-finanțat din FSE.

Asistența financiară nerambursabilă solicitată și contribuția solicitantului se va realiza în baza unei pro-rata la nivel de populație (pentru București-Ilfov 10,7%, iar pentru cele 7 regiuni mai puțin dezvoltate 89,3%), după cum urmează:

|  |  |  |
| --- | --- | --- |
| **1** | **Valoarea totală a proiectului** | |
|  | Valoarea totală eligibilă | = 2+3 |
| **2** | **Asistenţă financiară nerambursabilă solicitată** | |
|  | Regiuni mai puțin dezvoltate | = valoarea eligibilă a proiectului \* 89,3%\* 85% |
|  | Regiuni mai dezvoltate | = valoarea eligibilă a proiectului \* 10,7%\* 80% |
| **3** | **Contribuţia solicitantului** |  |
|  | Regiuni mai puțin dezvoltate | = valoarea eligibilă a proiectului \* 89,3%\* 15% |
|  | Regiuni mai dezvoltate | = valoarea eligibilă a proiectului \* 10,7%\* 20% |

## **1.10. Valoarea maximã a proiectului, rata de cofinanțare**

Cursul de schimb care va fi utilizat pentru stabilirea acestei valori este cursul Inforeuro aferent lunii Noiembrie 2016, respectiv **1 EURO = 4,5005 RON**.

### **1.10.1. Valoarea maximã a proiectului**

* **Valoarea maximă eligibilă a unui proiect este de 50.000.000 euro.**

### **1.10.2. Cofinanțarea națională (cofinanțarea publică și cofinanțarea proprie)**

**Contribuția eligibilă minimă a solicitantului** reprezintă procentul din valoarea totală eligibilă a proiectului propus, care va fi suportat de solicitant.

În cadrul prezentei cereri de propuneri de proiecte, **co ntr ib u ți a el igi b i l ă min i mă a so li citantului d in total ul co stur i lor eli gi bi l e est e (%):**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| AP | Regiuni | Cofinanțarea UE % | Cofinanțarea națională %, din care: | Ordonatori de credite ai bugetului de stat, bugetului asigurărilor sociale de stat și ai bugetelor fondurilor speciale și entitățile aflate în subordine sau în coordonare finanțate integral din bugetele acestora | Beneficiari persoane juridice de drept privat fără scop patrimonial | | Instituții publice finanțate integral din venituri proprii sau partial de la bugetul de stat, bugetul asigurărilor sociale de stat sau bugetelor fondurilor speciale | | Instituțiile de învățământ superior acreditate care nu fac parte din categoriile anterioare de beneficiari | | Beneficiari persoane juridice de drept privat cu scop patrimonial | |
| Cofinanțare publică % | Cofinanțare proprie % | Cofinanțare publică % | C. pr. % | C. pub. % | C. pr. % | C. pub. % | C. pr. % | C. pub. % |
| 2 | Regiune mai puțin dezvoltată | 85 | 15 | **15** | 0 | 15 | 2 | 13 | 2 | 13 | 5 | 10 |
| Regiune mai dezvoltată | 80 | 20 | **20** | 0 | 20 | 2 | 18 | 2 | 18 | 5 | 15 |

Pe parcursul implementării proiectului, cheltuielile considerate neeligibile, dar necesare derulării proiectului vor fi suportate de către beneficiar.

.

# **CAPITOLUL 2. Reguli pentru acordarea finanțării**

**2.1 Eligibilitatea solicitantului/ partenerilor**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020* disponibil la http://www.fonduri-ue.ro/pocu-2014#implementare-program

## **2.2. Eligibilitatea proiectului**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020* disponibil la http://www.fonduri-ue.ro/pocu-2014#implementare-program

## **2.3. Încadrarea cheltuielilor**

Listă orientativă privind încadrarea cheltuielilor aferente proiectului în categoriile/ subcategoriile de cheltuieli conform MySMIS:

|  |  |  |  |
| --- | --- | --- | --- |
| **Cheltuieli directe**  **Cheltuielile eligibile directe reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ sub activitatea în cauză** | | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** | |
| Cheltuieli aferente managementului de proiect | Cheltuieli salariale cu managerul de proiect | * Salariu manager de proiect. | |
| Cheltuieli salariale | Cheltuieli salariale cu personalul implicat in implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului altele decât management de proiect. | |
| Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | * Contribuții angajat şi angajator pentru manager de proiect * Contribuții angajați şi angajatori pentru personalul implicat in implementarea proiectului altele decât management de proiect. | |
| Cheltuieli cu deplasarea | Cheltuieli cu deplasarea pentru personal propriu și experți implicați in implementarea proiectului | * Cheltuieli pentru cazare * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării) * Taxe şi asigurări de călătorie și asigurări medicale aferente deplasării | |
| Cheltuieli cu deplasarea pentru participanţi - grup ţintă | * Cheltuieli pentru cazare * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării) * Taxe şi asigurări de călătorie și asigurări medicale aferente deplasării | |
| Cheltuieli cu servicii | Cheltuieli pentru consultanță și expertiză | * Cheltuieli aferente diverselor achiziții de servicii specializate, pentru care beneficiarul nu are expertiza necesară | |
| Cheltuieli cu servicii pentru organizarea de evenimente și cursuri de formare | * Servicii de transport de materiale şi echipamente * Pachete complete conținând transport, cazarea şi/sau hrana participanților/ personalului propriu * Organizarea de evenimente * Editarea şi tipărirea de materiale pentru sesiuni de instruire/formare | |
| Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului: | Cheltuieli cu taxe/abonamente/cotizații/acorduri/ autorizații necesare pentru implementarea proiectului | * Achiziționare de publicații, cărți, reviste de specialitate, materiale educaționale relevante pentru operațiune, în format tipărit, audio şi/ sau electronic * Taxe notariale * Cheltuielile aferente garanțiilor oferite de bănci sau alte instituții financiare | |
| Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | Cheltuieli cu achiziția de materii prime, materiale consumabile și alte produse similare necesare proiectului | * Materiale consumabile * Cheltuieli cu materii prime și materiale * Materiale direct atribuibile susținerii activităților de educație și formare * Papetărie * Cheltuieli cu materialele auxiliare * Cheltuieli cu materialele pentru ambalat * Multiplicare * Etc. | |
| Cheltuieli cu hrana | Cheltuieli cu hrana | * Cheltuieli cu hrana pentru participanți | |
| Cheltuieli cu închirierea, altele decât cele prevăzute la cheltuielile generale de administrație | Cheltuieli cu închirierea, altele decât cele prevăzute la cheltuielile generale de administrație | * Închiriere sedii, inclusiv depozite * Închiriere spații pentru desfășurarea diverselor activități ale operațiunii * Închiriere echipamente * Închiriere vehicule * Închiriere diverse bunuri | |
| Cheltuieli de leasing | Cheltuieli de leasing fără achiziție | * Rate de leasing plătite de utilizatorul de leasing pentru:   + Echipamente   + Vehicule   + Diverse bunuri mobile şi imobile | |
| Cheltuieli de tip FEDR | Cheltuieli de tip FEDR | * Construcții:   + Reabilitare/ modernizare clădiri, inclusiv accesibilizarea clădirilor/ inclusiv a spatiilor interioare pentru persoane cu dizabilități (de exemplu toalete accesibilizate). Toate lucrările de accesibilizare trebuie să fie efectuate în conformitate cu Normativul tehnic NP051 * Instalații tehnice * Echipamente tehnologice (mașini, utilaje şi instalații de lucru) * Utilaje şi echipamente tehnologice şi funcționale * Alte echipamente:   + Echipamente de calcul şi echipamente periferice de calcul   + Cablare rețea internă   + Achiziționare şi instalare de sisteme şi echipamente pentru persoane cu dizabilități   + Mobilier, birotică, echipamente de protecție a valorilor umane şi materiale   + Alte cheltuieli pentru investiții * Cheltuieli pentru avize, acorduri, autorizații:   + Taxe pentru obținerea/ prelungirea valabilității certificatului de urbanism;   + Taxe pentru obținerea/ prelungirea valabilității autorizației de construcție; * Obținerea avizelor şi acordurilor pentru racorduri şi branșamente la rețelele publice de apă, canalizare, gaze, termoficare, energie electrică, telefonie; * Obținerea acordului de mediu; * Obținerea avizului PSI; * Obținerea avizelor sanitare de funcționare. * Cheltuieli privind proiectarea şi ingineria: * Elaborarea tuturor fazelor de proiectare (studiu de prefezabilitate, studiu de fezabilitate, proiect tehnic, detalii de execuție); * Plata verificării tehnice a proiectului; * Elaborarea documentațiilor necesare obținerii acordurilor, avizelor şi autorizațiilor aferente obiectivului de investiții, documentații ce stau la baza emiterii avizelor şi acordurilor impuse prin certificatul de urbanism, documentații urbanistice, studii de impact, studii/expertize de amplasament; * Cheltuieli pentru elaborarea studiilor de teren: studii geotehnice, geologice, hidrologice, hidrogeotehnice, fotogrammetrice, topografice şi de stabilitate a terenului. * Cheltuieli pentru lucrări de construcții şi instalații aferente organizării de șantier   + Cheltuieli conexe organizării de șantier. * Cheltuieli pentru asigurarea utilităților şi/sau reabilitarea şi modernizarea utilităților:   + Alimentare cu apă, canalizare;   + Alimentare cu gaze naturale;   + Agent termic;   + Căi de acces;   + Facilități de acces pentru persoane cu dizabilități; * Energie electrică. | |
| **Cheltuieli generale de administrație**  Cheltuielile generale de administrație reprezintă cheltuielile efectuate pentru funcționarea de ansamblu a proiectului şi nu pot fi atribuite direct unei anumite activități. | | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| Cheltuieli generale de administrație | Cheltuieli generale de administrație | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori). * Chirie sediu administrativ al proiectului * Plata serviciilor pentru medicina muncii, prevenirea şi stingerea incendiilor, sănătatea şi securitatea în muncă pentru personalul propriu * Utilități:   a) apă şi canalizare  b) servicii de salubrizare  c) energie electrică  d) energie termică şi/sau gaze naturale  e) telefoane, fax, internet, acces la baze de date  f) servicii poștale şi/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare şi igienizare   * Servicii de întreținere şi reparare echipamente şi mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Amortizare active * Conectare la rețele informatice * Arhivare documente * Cheltuieli aferente procedurilor de achiziție * Multiplicare, cu excepția materialelor de informare şi publicitate * cheltuielile aferente garanțiilor oferite de bănci sau alte instituții financiare * taxe notariale * abonamente la publicații de specialitate * Cheltuieli financiare şi juridice (notariale):   + prime de asigurare bunuri (mobile şi imobile)   + asigurarea medicală pentru călătoriile în străinătate,   + prime de asigurare obligatorie auto (excluzând asigurarea CASCO)   + d) cheltuieli aferente deschiderii, gestionării şi operării contului/conturilor bancare al/ale proiectului   Materiale consumabile:  a) cheltuieli cu materialele auxiliare  b) cheltuieli cu materialele pentru ambalat  c) cheltuieli cu alte materiale consumabile   * producția materialelor publicitare şi de informare * tipărirea/multiplicarea materialelor publicitare şi de informare * difuzarea materialelor publicitare şi de informare * dezvoltare/adaptare pagini web * închirierea de spațiu publicitar * alte activități de informare şi publicitate |
| Lista cheltuielilor generale de administrație aferente proiectului este indicativă; Cheltuielile generale de administrație vor fi decontate pe baza de costuri reale, în baza documentelor justificative. | | |

**Reguli generale și specifice de decontare**

Cu privire la eligibilitatea cheltuielilor pentru achiziția de echipamente și pentru închirieri și leasing, trebuie respectate și plafoanele stabilite prin Orientări privind accesarea finanțărilor în cadrul Programului Operațional Capital Uman 2014-2020.

În cadrul proiectului pot fi decontate cheltuieli plafonate procentual, după cum urmează:

* **cheltuieli de tip FEDR** **aferente cheltuielilor directe**: maximum 10% din cheltuielile directe ale proiectului.
* **cheltuielile generale de administrație** vor fi decontate ca maximum 15% din costurile totale ale proiectului; în implementare, decontarea cheltuielilor generale de administrație se va efectua pe fiecare membru al partenerialului.

# **CAPITOLUL 3. Completarea cererii de finanțare**

*Completarea cererii de finanțare se realizează în conformitate cu documentul Orientări privind accesarea finanțărilor în cadrul Programului Operațional Capital Uman 2014-2020, precum și cu instrucțiunile de completare furnizate în sistemul informatic la apelurile de proiecte.*

# **CAPITOLUL 4. Procesul de evaluare și selecție a proiectelor**

Selecția proiectelor de sprijin pregătitor se efectuează în conformitate cu prevederile:

* documentului *Orientări privind accesarea finanțărilor în cadrul Programului Operațional Capital Uman 2014-2020*
* *Metodologiei de evaluare și selecție a proiectelor POCU*
* *Criteriile de verificare a conformității administrative și a eligibilității*
* *Criteriile de evaluare și selecție*

# **CAPITOLUL 5. Depunerea și soluționarea contestațiilor**

Procesul de soluționare a contestațiilor se desfășoară în conformitate cu prevederile Metodologiei de verificare, evaluare și selecție a proiectelor POCU.

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile *Orientări privind accesarea finanțărilor în cadrul Programului Operațional Capital Uman 2014-2020* disponibil la http://www.fonduri-ue.ro/pocu-2014#implementare-program***.***

# **CAPITOLUL 7. Anexe**

ANEXA 1. Definițiile indicatorilor de rezultat și realizare

ANEXA 2. Criteriile de verificare a conformității administrative și a eligibilității

ANEXA 3. Criterii de evaluare și selecție

ANEXA 4. Instructiuni orientative privind completarea cererii de finanțare

1. Datele statistice au fost preluate din PO CU 2014-2020 [↑](#footnote-ref-1)
2. Planul de Implementare a Garanției pentru Tineret 2014-2015, pagina 8, document disponibil pe pagina de internet: <http://www.mmuncii.ro/j33/images/Documente/Munca/2014-DOES/PI-garantia-pt-tineret2014-2015.pdf> [↑](#footnote-ref-2)
3. Definiție preluată de pe pagina de internet a Comisiei Europene: <http://ec.europa.eu/social/main.jsp?catId=1022&langId=en> [↑](#footnote-ref-3)
4. Prin actori cu expertiză relevantă se înțelege acele entități care vor fi implicate în derularea uneia/ unora dintre activitățile 1-3 și care contribuie în mod direct la atingerea indicatorilor de realizare/ de rezultat solicitați prin prezentul apel de proiecte [↑](#footnote-ref-4)